Абяцаньне (Гейнэ/Таўбін)
Болей босай па балотах
Ты ня пойдзеш, воля наша.
У шкарпэтках пойдзе вашаць
І таксама ў добрых ботах.

Шапку цёплую загэтым
Ты насунеш аж на скроні -
Яна вушы абароніць
Ад зімовых сьцюж і ветраў.

Атрымаеш нават ежы -
Прад табой такія шыры!
Унікай адно сатыры
Ды эксцэсаў неналежных.

Не сьмялей адно ні ў мысьлях!
Не забудзься на пашану
Да людзей вышэйшых станаў
І да пана бургамістра.

Вершы Генрыха Гейнэ
Пераклады Юлія Таўбіна
Пераклады з нямецкай мовы
Творы 1844 года
Нямецкая паэзія

de:Verheißung
ru:К немецкой свободе (Гейне/Вейнберг)